Сонца толькі-толькі пачало ўваходзіць у полудзень. Гарачыня будзе панаваць гадзіны да пятай-шостай, але яна яшчэ не набрала поўнай сілы, таму трэба спяшацца, каб самы сквар не заспеў у дарозе. Але ў нас ёсць яшчэ хвілін дзесяць, можна адпачыць, апусціць стомленыя ногі ў халодную ваду ручаіны, што цячэ адтуль, з гор, увабраўшы ў сябе іх крышталёвую, чыстую моц. Здаецца, што гэтая моц перадаецца і тваім нагам, і ўсім цягліцам, знову напаўняючы іх свежасцю, здымае стому.